A4-0389/98

Ehdotus Euroopan parlamentin ja neuvoston päätökseksi yhteisön Nuoriso-toimintaohjelmasta (KOM(98)0331 - C4-0511/98 - 98/0197(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 6 kappale

>Alkuperäinen teksti>

(6) kansalaisten aktiivista osallistumista on kannustettava sekä vahvistettava tämän ohjelman toimien välisiä yhteyksiä ja kaikenlaisen syrjäytymisen, rasismin ja muukalaisvihan vastaisia toimia sekä kiinnitettävä erityistä huomiota kaikenlaisen syrjinnän poistamiseen ja naisten ja miesten yhtäläisten mahdollisuuksien edistämiseen,

>EP:n äänestyksessä hyväksytty teksti>

(6)

kansalaisten aktiivista osallistumista on kannustettava sekä vahvistettava tämän ohjelman toimien välisiä yhteyksiä ja kaikenlaisen syrjäytymisen, rasismin, äärinationalismin ja muukalaisvihan vastaisia toimia ja toimia ihmisoikeuksien puolesta sekä kiinnitettävä erityistä huomiota vähemmistöjen kunnioittamiseen, kaikenlaisen syrjinnän poistamiseen ja naisten ja miesten yhtäläisenosallistumisen turvaamiseen,

(Tarkistus 2)

Johdanto-osan 6 a kappale (uusi)

>Alkuperäinen teksti>

>EP:n äänestyksessä hyväksytty teksti>

(6a) on ponnisteltava erityisesti niiden nuorten tavoittamiseksi, joiden on kulttuurisista, sosiaalisista, fyysisistä, taloudellisista ja maantieteellisistä syistä vaikeampaa osallistua tähän ohjelmaan, ja että näiden ponnistelujen tuloksista on tehtävä erityinen arviointi,

(Tarkistus 3)

Johdanto-osan 6 b kappale (uusi)

>Alkuperäinen teksti>

>EP:n äänestyksessä hyväksytty teksti>

(6b) erityisesti nuorisovaihtojen avulla edistetään keskinäistä luottamusta, demokratian vahvistamista, suvaitsevaisuutta, yhteistyötahtoa ja uusien sukupolvien välistä yhteisvastuullisuutta ja että nuorisovaihdot ovat siis ratkaisevassa asemassa unionin yhtenäisyyden ja edelleen kehityksen kannalta,

(Tarkistus 4)

Johdanto-osan 6 c kappale (uusi)

>Alkuperäinen teksti>

>EP:n äänestyksessä hyväksytty teksti>

(6c) eurooppalaisen vapaaehtoistyön kehittämistä on jatkettava ja siitä on tehtävä tehokas työelämään valmistava ja siitä lisää tietoja ja taitoja tarjoava väline; kyseeseen tulevat kuitenkin ainoastaan toimet, jotka eivät korvaa eivätkä vähennä potentiaalisia tai palkallisia työpaikkoja; osallistuvat yhteisöt ja erityisesti itse vastaanottavat yhteisöt tai se laajempi kokonaisuus, jonka osa nämä yhteisöt ovat, ovat luonteeltaan ei-kaupallisia ja/tai voittoa tavoittelemattomia ja niiden on kunnioitettava ja sovellettava Euroopan unionin periaatteita ja säännöksiä,

(Tarkistus 5)

Johdanto-osan 6 d kappale (uusi)

>Alkuperäinen teksti>

>EP:n äänestyksessä hyväksytty teksti>

(6d) eurooppalaisen vapaaehtoistyön kehittämistä on jatkettava hyvänä mahdollisuutena rajat ylittävään vapaaehtoiseen osallistumiseen, joka kehittää Euroopan kansalaisuutta ja tietoisuutta unioniin kuulumisesta sekä hyödyllisenä työelämään valmistavana ja lisätietoja tarjoavana kokemuksena,

(Tarkistus 6)

Johdanto-osan 6 e kappale (uusi)

>Alkuperäinen teksti>

>EP:n äänestyksessä hyväksytty teksti>

(6e) komissio ja jäsenvaltiot varmistavat ohjelman toimien riittävän tunnetuksi tekemisen, jotta ne eivät käytännössä hyödyttäisi vain aiheeseen perehtyneitä; se merkitsee, että jäsenvaltioissa sanoma välitetään kaikille nuorille eikä etupäässä vain nuorisojärjestöjen jäsenille,

(Tarkistus 7)

Johdanto-osan 6 f kappale (uusi)

>Alkuperäinen teksti>

>EP:n äänestyksessä hyväksytty teksti>

(6f) Euroopan unionin tiedotus- ja viestintäpolitiikasta 14. toukokuuta 1998 antamassaan päätöslauselmassa(1) Euroopan parlamentti katsoo, että tuki- ja toimintaohjelmia koskevien hankkeiden valinnan on oltava avoimempaa ja valinnat on perusteltava paremmin hankkeiden esittäjille,

(1) EYVL C 167, 1.6.1998, s. 230.

(Tarkistus 8)

Johdanto-osan 6 g kappale (uusi)

>Alkuperäinen teksti>

>EP:n äänestyksessä hyväksytty teksti>

(6g) jotta nuoriso-ohjelmilla olisi todellista vaikutusta, ohjelmien rakenteen määrittelyyn ja talousarvion prioriteetteihin on kuuluttava kouluttajien valmennus ja liikkuvuus sekä kielikoulutus,

(Tarkistus 9)

Johdanto-osan 6 h kappale (uusi)

>Alkuperäinen teksti>

>EP:n äänestyksessä hyväksytty teksti>

(6h) tällä päätöksellä luodaan yhteisön kehys, jonka tarkoituksena on myötävaikuttaa ylikansallisen vapaaehtoistoiminnan kehittymiseen; jäsenvaltioiden on päätettävä soveltuvista ja yhteensovitetuista toimista, joilla poistetaan oikeudelliset ja hallinnolliset esteet nuorten osallistumismahdollisuuksien parantamiseksi ohjelmaan ja nuorten vapaaehtoisten erikoislaadun tunnustamiseksi,

(Tarkistus 10)

Johdanto-osan 6 i kappale (uusi)

>Alkuperäinen teksti>

>EP:n äänestyksessä hyväksytty teksti>

(6i) nuorten osallistuminen vapaaehtoistyön toimiin on yksi epävirallisen koulutuksen muoto, jonka laatu perustuu paljolti soveltuviin valmistaviin toimiin, mukaan luettuna kielelliset ja kulttuurilliset toimet; se auttaa määrittämään nuorten elämän tulevaa suuntaa, laajentamaan näköaloja ja kehittämään nuorten sosiaalisia taitoja, aktiivista kansalaisuutta, tasapainoista integroitumista yhteiskuntaan talouden, yhteiskunnan ja kulttuurin näkökulmasta ja edistää tietoisuutta Euroopan kansalaisuudesta,

(Tarkistus 11)

Johdanto-osan 6 j kappale (uusi)

>Alkuperäinen teksti>

>EP:n äänestyksessä hyväksytty teksti>

(6j) komission ja jäsenvaltioiden on pyrittävä turvaamaan, että nuorten eurooppalaisen vapaaehtoistyön toimet ja monet samankaltaiset kansalliset ohjelmat täydentävät toisiaan,

(Tarkistus 13)

Johdanto-osan 7 a kappale (uusi)

>Alkuperäinen teksti>

>EP:n äänestyksessä hyväksytty teksti>

(7a) nuorten sopeutuminen työelämään on oleellinen osa heidän sopeutumistaan yhteiskuntaan ja että sen on tapahduttava tunnustamalla ja hyödyntämällä heidän epävirallisen koulutuksen kokemusten kautta hankkimiaan osaamista ja taitoja,

(Tarkistus 14)

Johdanto-osan 9 a kappale (uusi)

>Alkuperäinen teksti>

>EP:n äänestyksessä hyväksytty teksti>

(9a) komission ja jäsenvaltioiden olisi taattava tästä ohjelmasta sekä rakennerahastoista rahoitettavien toimien välinen johdonmukaisuus ja täydentävyys komission laatimien selkeiden ohjeiden pohjalta,

(Tarkistus 15)

Johdanto-osan 10 a kappale (uusi)

>EP:n äänestyksessä hyväksytty teksti>

(10a)

komission tiedonannosta yhdistysten ja säätiöiden tukemisesta Euroopassa 2. heinäkuuta 1998 antamassaan päätöslauselmassa(1) Euroopan parlamentti on tunnustanut voittoa tavoittelemattomien järjestöjen olennaisen tärkeän roolin Euroopan unionin sosiaalipolitiikan ja ohjelmien täytäntöönpanossa ja kehottanut toteuttamaan riittäviä voimavaroja luovia toimia,

>EP:n äänestyksessä hyväksytty teksti>

(1) EYVL C 226, 20.7.1998, s. 66.

(Tarkistus 16)

Johdanto-osan 11 kappale

>Alkuperäinen teksti>

(11) assosioituneille Keski- ja Itä-Euroopan maille on annettava mahdollisuus osallistua tähän ohjelmaan asianmukaisissa sopimuksissa, erityisesti assosiaatiosopimuksissa ja niiden lisäpöytäkirjoissa, sovittujen ehtojen mukaisesti, Kyprokselle EFTA- ja ETA-maihin sovellettavien menettelyjen mukaisesti sekä Turkille ja Maltalle kyseisten valtioiden kanssa sovittavien menettelyjen mukaan,

>EP:n äänestyksessä hyväksytty teksti>

(11)

assosioituneille Keski- ja Itä-Euroopan maille on annettava mahdollisuus osallistua tähän ohjelmaan, edellyttäen, että ne täysin noudattavat johdanto-osan 6 kappaleessa esitettyjä periaatteita, asianmukaisissa sopimuksissa, erityisesti assosiaatiosopimuksissa ja niiden lisäpöytäkirjoissa, sovittujen ehtojen mukaisesti, Kyprokselle EFTA- ja ETA-maihin sovellettavien menettelyjen mukaisesti sekä Turkille ja Maltalle kyseisten valtioiden kanssa sovittavien menettelyjen mukaan,

(Tarkistus 17)

Johdanto-osan 13 a kappale (uusi)

>Alkuperäinen teksti>

>EP:n äänestyksessä hyväksytty teksti>

(13a) jäsenvaltioiden tehtävänä on perustamissopimuksen 126 artiklan mukaisesti kehittää ja vahvistaa nuoria koskevia järjestelyjä EU:n toiminnan tehostamiseksi,

(Tarkistus 18)

1 artiklan 3 kohta

>Alkuperäinen teksti>

3. Ohjelmalla kehitetään osaltaan tietoja ja taitoja yhteisössä rakentamalla eurooppalaista koulutusaluetta, joka edistää elinikäistä oppimista. Ohjelman avulla edistetään tietoja ja osaamista, jotka parantavat kansalaistaitoja.

>EP:n äänestyksessä hyväksytty teksti>

3.

Ohjelmalla vaikutetaan nuorten aktiivisempaan osallistumiseen kansalaisina ja heidän osallisuuteensa unionin edelleen kehittämisessä sekä Euroopan tietoja ja taitoja edistäviin toimiin tukemalla eurooppalaista koulutusaluetta nuorten mahdollisuuksien ja heidän työllistettävyytensä parantamiseksi.

(Tarkistus 19)

2 artiklan 1 kohdan johdantokappale

>Alkuperäinen teksti>

1. Ohjelmassa pyritään tarjoamaan nuorille mahdollisuudet hankkia tietoja ja taitoja sekä toimia vastuullisina kansalaisina, mikä helpottaa heidän aktiivista osallistumistaan yhteiskunnan toimintaan ja edistää erityisesti nuorten naisten asemaa. Ohjelmalla on seuraavat tavoitteet:

>EP:n äänestyksessä hyväksytty teksti>

1.

Ohjelmassa pyritään tarjoamaan nuorille mahdollisuudet hankkia tietoja, taitoja ja pätevyyksiä sekä toimia vastuullisina kansalaisina, mikä helpottaa heidän aktiivista osallistumistaan yhteiskunnan toimintaan ja edistää erityisesti nuorten naisten asemaa. Ohjelmalla on seuraavat tavoitteet:

(Tarkistus 21)

2 artiklan 1 kohdan b alakohta

>Alkuperäinen teksti>

b) tuetaan nuorten aktiivista osallistumista Euroopan rakentamiseen siten, että tarjotaan heille mahdollisuus osallistuakansainväliseen vaihtoon Euroopan yhteisössä tai yhteisön ulkopuolisten maiden kanssa; näin he näkevät Euroopan monipuolisen todellisuuden ja tutustuvat uusiin ympäristöihin, mikä tukee rasismin, antisemitismin ja muukalaisvihan vastaista toimintaa,

>EP:n äänestyksessä hyväksytty teksti>

b)

tuetaan suvaitsevaisen yhteiskunnan rakentamista Eurooppaan kannustamalla nuoria osallistumaankansainvälisiin hankkeisiin, joihin kuuluu kansainvälistä vaihtoa Euroopan yhteisössä tai yhteisön ulkopuolisten maiden kanssa; tämäntarkoituksena on auttaa heitä näkemään Euroopan monipuolisen yhteiskunnallis-kulttuurillisen todellisuuden ja tutustumaan uusiin ympäristöihin, mikä tukee rasismin, nationalismin, antisemitismin ja muukalaisvihan vastaista toimintaa ja toimintaa ihmisoikeuksien kunnioittamisen puolesta,

(Tarkistus 22)

2 artiklan 2 kohta

>Alkuperäinen teksti>

2. Tavoitteisiin pyrittäessä komissio ja jäsenvaltiot valvovat, että ohjelman toimet ovat johdonmukaisia yhteisön muiden toimien ja toimintalinjojen kanssa, erityisesti työllisyyden, tasa-arvoisen kohtelun, naisten ja miesten yhtäläisten mahdollisuuksien ja sosiaalipolitiikan kannalta.

>EP:n äänestyksessä hyväksytty teksti>

2.

Tavoitteisiin pyrittäessä komissio ja jäsenvaltiot valvovat, että ohjelman toimet ovat johdonmukaisia yhteisön muiden toimien ja toimintalinjojen kanssa, erityisesti työllisyyden, sosiaalisesti tasa-arvoisen kohtelun, naisten ja miesten yhtäläisten mahdollisuuksien ja sosiaalipolitiikan kannalta.

(Tarkistus 23)

3 artiklan 1 kohdan johdantokappale ja a ja b alakohta

>Alkuperäinen teksti>

1. Tämän ohjelman tavoitteisiin pyritään seuraavassa lueteltujen toimien avulla. Tämän päätöksen liitteessä esitellään seuraavien toimien sisältö ja niihin liittyvät menettelyt:

>EP:n äänestyksessä hyväksytty teksti>

1.

Tämän ohjelman 2 artiklassa esitettyihin tavoitteisiin pyritään seuraavassa lueteltujen toimien avulla. Tämän päätöksen liitteessä esitellään seuraavien toimien sisältö ja niihin liittyvät menettelyt:

>Alkuperäinen teksti>

a) Nuorten eurooppalainen vapaaehtoistyö

>EP:n äänestyksessä hyväksytty teksti>

a) Nuorten Eurooppa

>Alkuperäinen teksti>

b) Nuorten Eurooppa

>EP:n äänestyksessä hyväksytty teksti>

b) Nuorten eurooppalainen vapaaehtoistyö

(Tarkistus 24)

3 artiklan 2 kohdan b alakohta

>Alkuperäinen teksti>

b) virtuaaliliikkuvuuden edistäminen

>EP:n äänestyksessä hyväksytty teksti>

b) informaatio- ja viestintäteknologian edistäminen

(Tarkistus 25)

3 artiklan 2 kohdan c a alakohta (uusi)

>Alkuperäinen teksti>

>EP:n äänestyksessä hyväksytty teksti>

ca) Euroopan kansalaisuutta ja nuorten unionin kehitykseen liittämistä edistävien kansainvälisten hankkeiden tukeminen

(Tarkistus 26)

3 artiklan 2 kohdan d alakohta

>Alkuperäinen teksti>

d) kielitaidon ja erilaisten kulttuurien tuntemuksen edistäminen

>EP:n äänestyksessä hyväksytty teksti>

d) Euroopan unionin kielellisen ja kulttuurillisen monimuotoisuuden edistäminen

(Tarkistus 27)

4 artiklan 1 kohta

>Alkuperäinen teksti>

1. Ohjelma on tarkoitettu lähinnä 15 - 25-vuotiaille, laillisesti jossain jäsenvaltiossa asuville nuorille sekä lisäksi nuorisoalan toimijoille.

>EP:n äänestyksessä hyväksytty teksti>

1.

Ohjelma on tarkoitettu lähinnä 14 - 27-vuotiaille, laillisesti jossain jäsenvaltiossa asuville nuorille sekä lisäksi nuorisoalan toimijoille. Ikärajoja voidaan jossain määrin muuttaa osallistuvien maiden erityisolosuhteet huomioon ottaen.

(Tarkistus 28)

4 artiklan 3 kohta

>Alkuperäinen teksti>

3. Komissio ja jäsenvaltiot huolehtivat siitä, että huomioidaan erityisesti ne nuoret, joiden on kulttuurisista, sosiaalisista, fyysisistä, taloudellisista tai maantieteellisistä syistä kaikkein vaikeinta osallistua toimintaohjelmiin yhteisössä, jäsenvaltiossa tai alue- taikka paikallistasolla. Komissio ja jäsenvaltiot ottavat huomioon kyseisen kohderyhmän vaikeudet.

>EP:n äänestyksessä hyväksytty teksti>

3. On huolehdittava siitä, että huomioidaan valmistelevien toimien, teknisen avun ja voimavaroja luovien toimien avulla erityisesti ne nuoret ja pienet, paikalliset ryhmät, joiden on kulttuurisista, sosiaalisista, fyysisistä, taloudellisista tai maantieteellisistä syistä kaikkein vaikeinta osallistua toimintaohjelmiin yhteisössä, jäsenvaltiossa tai alue- taikka paikallistasolla.

>Alkuperäinen teksti>

>EP:n äänestyksessä hyväksytty teksti>

Komissio ja jäsenvaltiot varmistavat lisäksi, että vähintään kolmannes alaohjelma 1:n, alaohjelma 3:n nuorisoaloitteita koskevan osan ja alaohjelma 4:n varoista käytetään tämän kohderyhmän hyväksi, ja edistävät sen osallistumista tähän ohjelmaan.

(Tarkistus 29)

4 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Komissio ja jäsenvaltiot koordinoivat ponnistuksia, jotta ohjelmasta etua saavat voivat nauttia sosiaaliturvasta ja terveydenhoidosta.

(Tarkistus 30)

5 artiklan 3 kohta

>Alkuperäinen teksti>

3. Komissio ja jäsenvaltiot toteuttavat tarpeelliset toimet, jotta ohjelman myötä yhteisössä ja jäsenvaltioissa perustettuja rakenteita kehitetään edelleen, jotta helpotetaan paikallistasolla nuorten ja muiden osallistujien mahdollisuuksia päästä ohjelmaan ja taataan ohjelmaan kuuluvien toimien arviointi ja seuranta, sekä että sovelletaan yhteistyö- ja valintamenettelyjä. Komissio ja jäsenvaltiot toteuttavat toimenpiteitä, joilla edistetään ohjelmaan osallistuville nuorille tiedottamista ja erityisesti sitä, että nuorille vapaaehtoisille kerrotaan heidän oikeuksistaan ja velvollisuuksistaan yhteisössä, jäsenvaltioissa ja paikallisesti. Komissio ja jäsenvaltiot toteuttavat asianmukaiset toimenpiteet, jotta ohjelmaan kuuluvista toimista tiedotetaan riittävällä tasolla.

>EP:n äänestyksessä hyväksytty teksti>

3.

Komissio ja jäsenvaltiot toteuttavat tarpeelliset toimet ja tarjoavat riittävän tuen, jotta ohjelman myötä yhteisössä, jäsenvaltioissa ja mahdollisesti alueellisella tasolla perustettuja rakenteita kehitetään edelleen, jotta - ohjelmaan pääsyn helpottamiseksi - soveltamisesta tehdään käyttäjilleen helpompi ja nuorten tarpeisiin suunnattu niin, että paikallistasolla nuoret ja muut osallistujat pääsevät osallistumaan ohjelmaan ja taataan ohjelmaan kuuluvien toimien arviointi ja seuranta 12 artiklan määräysten mukaisesti, sekä että sovelletaan yhteistyö- ja valintamenettelyjä. Komissio ja jäsenvaltiot toteuttavat toimenpiteitä, joilla edistetään ohjelmaan osallistuville nuorille tiedottamista ja erityisesti sitä, että nuorille vapaaehtoisille kerrotaan heidän oikeuksistaan ja velvollisuuksistaan yhteisössä, jäsenvaltioissa ja paikallisesti. Komissio ja jäsenvaltiot turvaavat sen, että tähän ohjelmaan kuuluvista toimista tiedotetaan riittävästi ja että ne saavat riittävästi julkisuutta, jotta yleisö olisi niistä täysin tietoinen, erityisesti 4 artiklan 2 ja 3 kohdan määräysten tukemiseksi.

(Tarkistus 31)

5 artiklan 4 kohta

>Alkuperäinen teksti>

4. Kukin jäsenvaltio pyrkii toteuttamaan ohjelman moitteettoman toiminnan kannalta tarpeelliset toimenpiteet ja ryhtyy tarvittaviin toimenpiteisiin poistaakseen tekijät, jotka vaikeuttavat osallistumista ohjelmaan.

>EP:n äänestyksessä hyväksytty teksti>

4.

Kukin jäsenvaltio pyrkii toteuttamaan ohjelman moitteettoman toiminnan kannalta tarpeelliset toimenpiteet ja ryhtyy tarvittaviin toimenpiteisiin poistaakseen oikeudelliset ja hallinnolliset esteet, jotka vaikeuttavat osallistumista ohjelmaan, erityisesti varmistamalla, että kansainväliseen toimintaan ja kyseisen ohjelman vaihto-ohjelmiin osallistuvat nuoret eivät menetä erityisesti sosiaalisen suojelun alaan kuuluvia oikeuksiaan.

(Tarkistus 32)

6 artikla

>Alkuperäinen teksti>

Tietojen ja taitojen Euroopan toteuttamisen yhteydessä ohjelman toimenpiteet voidaan toteuttaa yhdessä muun tietoja ja taitoja edistävän yhteisön toiminnan, erityisesti yleissivistävän ja ammatillisen koulutuksen ohjelmien kanssa.

>EP:n äänestyksessä hyväksytty teksti>

Tietojen ja taitojen Euroopan toteuttamisen yhteydessä ohjelman toimenpiteet voidaan toteuttaa yhdessä muun tietoja ja taitoja edistävän yhteisön toiminnan, erityisesti yleissivistävän ja ammatillisen koulutuksen ohjelmien kanssa.

Tähän tarvitaan selkeitä hallintorakenteita ja täytäntöönpanomenettelyjä.

(Tarkistus 34)

7 artiklan 2 kohdan a a alakohta (uusi)

>Alkuperäinen teksti>

>EP:n äänestyksessä hyväksytty teksti>

aa) yleinen tasapaino ohjelman eri alaohjelmien välillä

(Tarkistus 33)

7 artiklan 5 a kappale (uusi)

>EP:n äänestyksessä hyväksytty teksti>

5a. Aina, kun tällainen kuuleminen järjestetään, Euroopan unionin nuorisojärjestöjen edustajat, jotka komissio on järjestöjen ehdotusten perusteella nimittänyt, osallistuvat komitean työhön tarkkailijoina, ja niillä on oikeus pyytää, että niiden kanta merkitään pöytäkirjaan.

(Tarkistus 35)

8 artiklan 1 kohta

>Alkuperäinen teksti>

1. Ohjelman toteuttamiseen myönnetyt määrärahat 1 artiklassa tarkoitetulle kaudelle vahvistetaan 600 miljoonaksi ecuksi.

>EP:n äänestyksessä hyväksytty teksti>

1.

Ohjelman toimintojen toteuttamiseen myönnetyt määrärahat 1 artiklassa tarkoitetulle kaudelle vahvistetaan 800 miljoonaksi ecuksi, josta 280 miljoonaa ecua 3 artiklan 1 kohdan a alakohdassa tarkoitettuun Nuorten Eurooppa -alaohjelmaan, 280 miljoonaa ecua 3 artiklan 1 kohdan b alakohdassa tarkoitettuun Nuorten eurooppalainen vapaaehtoistyö -alaohjelmaan, 100 miljoonaa ecua 3 artiklan 1 kohdan c alakohdassa tarkoitettuun Mahdollisuus nuorille -alaohjelmaan, 6 miljoonaa ecua 3 artiklan 1 kohdan d alakohdassa tarkoitettuun Yhteistoimet -alaohjelmaan ja 134 miljoonaa ecua 3 artiklan 1 kohdan e alakohdassa tarkoitettuun Liitännäistoimet -alaohjelmaan.

>Alkuperäinen teksti>

>EP:n äänestyksessä hyväksytty teksti>

1a. Tätä määrää voidaan tarkistaa enintään 20 prosentilla vuosittaisten talousarvioneuvottelujen yhteydessä.

(Tarkistus 36)

9 artiklan 1 kohdan ensimmäinen alakohta

>Alkuperäinen teksti>

1. Komissio varmistaa yhteistyössä jäsenvaltioiden kanssa tämän ohjelman ja muiden yhteisön toimien keskinäisen johdonmukaisuuden. Ohjelman ja yhteisön muun erityisesti tietoja ja taitoja edistävän toiminnan yhteensovittaminen varmistetaan.

>EP:n äänestyksessä hyväksytty teksti>

1.

Komissio varmistaa yhteistyössä jäsenvaltioiden kanssa tämän ohjelman ja muiden yhteisön toimien keskinäisen johdonmukaisuuden ohjelmien yksilöllisyyttä ja erityisyyttä kunnioittaen. Ohjelman ja yhteisön muun erityisesti tietoja ja taitoja edistävän toiminnan yhteensovittaminen varmistetaan.

(Tarkistus 37)

10 artiklan 1 kohta>Alkuperäinen teksti>

1. Ohjelmaan voivat osallistua myös assosioituneet Keski- ja Itä-Euroopan maat (KIE-maat) niiden kanssa tehtyjen tai tehtävien Eurooppa-sopimusten tai lisäpöytäkirjojen mukaisesti, siltä osin kuin ne koskevat kyseisten maiden osallistumista yhteisön ohjelmiin. Kypros voi osallistua ohjelmaan lisämäärärahojen perusteella ja samojen edellytysten mukaisesti, joita sovelletaan Euroopan talousalueeseen (ETA) kuuluviin Euroopan vapaakauppaliiton (EFTA) jäsenvaltioihin. Myös Turkki voi osallistua ohjelmaan sen kanssa sovittavien menettelyjen mukaisesti.

>EP:n äänestyksessä hyväksytty teksti>

1.

Ohjelmaan voivat osallistua myös assosioituneet Keski- ja Itä-Euroopan maat (KIE-maat), mikäli ne noudattavat täysin johdanto-osan 6 kappaleen ja 2 ja 4 artiklan määräyksiä, niiden kanssa tehtyjen tai tehtävien Eurooppa-sopimusten tai lisäpöytäkirjojen mukaisesti, siltä osin kuin ne koskevat kyseisten maiden osallistumista yhteisön ohjelmiin. Kypros voi osallistua ohjelmaan lisämäärärahojen perusteella ja samojen edellytysten mukaisesti, joita sovelletaan Euroopan talousalueeseen (ETA) kuuluviin Euroopan vapaakauppaliiton (EFTA) jäsenvaltioihin. Myös Turkki voi osallistua ohjelmaan sen kanssa sovittavien menettelyjen mukaisesti.

(Tarkistus 38)

12 artiklan 2 kohta

>Alkuperäinen teksti>

2. Komissio ja jäsenvaltiot arvioivat ohjelman säännöllisin väliajoin. Arvioinnin avulla pyritään selvittämään toteutettujen toimien tehokkuutta verrattuna 2 artiklassa tarkoitettuihin tavoitteisiin.

>EP:n äänestyksessä hyväksytty teksti>

2.

Komissio ja jäsenvaltiot arvioivat ohjelman säännöllisin väliajoin. Arvioinnin avulla pyritään selvittämään toteutettujen toimien tehokkuutta verrattuna 2 artiklassa tarkoitettuihin tavoitteisiin ja varmistamaan, toteutuvatko 4 artiklan 2 ja 3 kohdassa tarkoitetut yhtäläiset mahdollisuudet osallistua ohjelmiin.

>Alkuperäinen teksti>

Arvioinnissa tarkastellaan myös ohjelman toimien ja yhteisön muiden ohjelmien toimien, erityisesti Euroopan sosiaalirahaston varoista tuettujen toimien, keskinäistä täydentävyyttä.

>EP:n äänestyksessä hyväksytty teksti>

Arvioinnissa tarkastellaan myös ohjelman toimien ja yhteisön muiden ohjelmien toimien, erityisesti Euroopan sosiaalirahaston varoista tuettujen toimien, keskinäistä täydentävyyttä.

Arvioinnin tulokset esitetään aiheellisissa tapauksissa komission huomautuksin ja suosituksin varustettuna komitean tarkasteltavaksi ja välitetään Euroopan parlamentille.

>Alkuperäinen teksti>

Ulkopuolinen arvioija tarkastelee säännöllisin väliajoin yhteisön toimenpiteiden tuloksia 7 artiklan 2 kohdassa tarkoitetun menettelyn mukaisesti.

>EP:n äänestyksessä hyväksytty teksti>

Ulkopuolinen arvioija tarkastelee säännöllisin väliajoin

Euroopan tasolla, kansallisella tasolla ja mahdollisesti alueellisella tasolla yhteisön toimenpiteiden tuloksia 7 artiklan 2 kohdassa tarkoitettujen järjestelyjen mukaisesti.

(Tarkistus 39)

12 artiklan 4 kohdan ensimmäinen luetelmakohta

>Alkuperäinen teksti>

- väliaikaiskertomuksen ohjelman toteutuksesta viimeistään 30 päivänä kesäkuuta 2003

>EP:n äänestyksessä hyväksytty teksti>

-

väliaikaiskertomuksen ohjelman laadullisesta ja määrällisestä toteutuksesta suhteessa myönnettyihin määrärahoihin viimeistään 30 päivänä kesäkuuta 2003

(Tarkistus 40)

Liite, johdannon ensimmäinen kohta

>Alkuperäinen teksti>

Tässä ohjelmassa myönnettävät tuet määritellään yhteis- ja lisärahoitusperiaatteiden mukaisesti. Päätöksen 4 artiklan 3 kohdan mukaisesti pyritään helpottamaan niiden nuorten osallistumista, joilla on kulttuurisia, sosiaalisia, taloudellisia, fyysisiä, mielenterveyteen liittyviä tai maantieteellisiä vaikeuksia. Päätöksen 7 artiklan mukainen komitea määrittelee, miten heidän osallistumistaan helpotetaan käytännössä. Yhteisön tukea jaettaessa otetaan huomioon se, että on tarpeen taata lukuisten vaihtojen välinen tasapaino sekä nuorten yhtäläiset mahdollisuudet osallistua ohjelmaan kussakin jäsenvaltiossa.

>EP:n äänestyksessä hyväksytty teksti>

Tässä ohjelmassa myönnettävät tuet määritellään yhteis- ja lisärahoitusperiaatteiden mukaisesti. Päätöksen 4 artiklan 3 kohdan mukaisesti

on toteutettava toimenpiteitä, joilla helpotetaan niiden nuorten sekä pienten, paikallisten ryhmien osallistumista, joilla on kulttuurisia, sosiaalisia, taloudellisia, fyysisiä, mielenterveyteen liittyviä tai maantieteellisiä vaikeuksia. Päätöksen 7 artiklan mukainen komitea määrittelee, miten heidän osallistumistaan helpotetaan käytännössä. Yhteisön tukea jaettaessa otetaan huomioon se, että on tarpeen taata lukuisten vaihtojen välinen tasapaino sekä nuorten yhtäläiset mahdollisuudet osallistua ohjelmaan kussakin jäsenvaltiossa, ja siis 4 artiklan 3 kohdan määräykset.

(Tarkistus 41)

Liite, Alaohjelma 1, ensimmäinen kohta

>Alkuperäinen teksti>

Tämän alaohjelman yhteydessä «nuori vapaaehtoinen» tarkoittaa 18 - 25-vuotiasta henkilöä, joka asuu laillisesti jossain Euroopan yhteisön jäsenvaltiossa.

>EP:n äänestyksessä hyväksytty teksti>

Tämän alaohjelman yhteydessä «nuori vapaaehtoinen» tarkoittaa 18 - 25-vuotiasta henkilöä

(sulkematta kuitenkaan pois mahdollisuutta harkita poikkeuksellisesti ja eräissä perustelluissa tapauksissa näiden rajojen ulkopuolelle jäävien nuorten ehdokkuutta), joka asuu laillisesti jossain Euroopan yhteisön jäsenvaltiossa.

(Tarkistus 42)

Liite, Alaohjelma 1, toinen kohta

>Alkuperäinen teksti>

Nuori vapaaehtoinen sitoutuu tekemään aktiivisena kansalaisena yhteisvastuullista käytännön työtä, ja samalla hän hankkii sosiaalisia ja yksilöllisiä taitoja, joita hän voi hyödyntää työssään vastaisuudessa, sekä edistää yhteisön hyvinvointia. Nuori vapaaehtoinen osallistuu jäsenvaltion ja yhteisön hyväksymässä hankkeessa voittoa tuottamattomaan ja palkattomaan toimintaan, joka on merkityksellistä vastaanottavan yhteisön kannalta. Toiminta tapahtuu muussa kuin nuoren asuinvaltiossa tai mahdollisesti yhteisön ulkopuolisessa maassa, ja sen kesto on rajoitettu (enintään 12 kuukautta). Täysihoito ja ohjaajan valvonta taataan. Vapaaehtoistyöhankkeissa varmistetaan, että nuorella vapaaehtoisella on sairausvakuutus ja muut asianmukaiset vakuutukset. Nuori vapaaehtoinen saa pienen palkkion tai taskurahaa.

>EP:n äänestyksessä hyväksytty teksti>

Nuori vapaaehtoinen sitoutuu

yhteisvastuulliseen käytännön työhön, joka auttaa häntä hankkimaan sosiaalisia ja yksilöllisiä taitoja ja parantaa siten hänen työllisyysmahdollisuuksiaan. Nuori vapaaehtoinen osallistuu jäsenvaltion ja yhteisön hyväksymässä hankkeessa voittoa tuottamattomaan ja palkattomaan toimintaan, joka on merkityksellistä vastaanottavan yhteisön kannalta. Toiminta tapahtuu muussa kuin nuoren asuinvaltiossa tai mahdollisesti yhteisön ulkopuolisessa maassa, ja sen kesto on rajoitettu (enintään 12 kuukautta). Tämän toiminnan on oltava osa jäsenvaltion ja yhteisön hyväksymää hanketta ja sen on sovittava yhteen 2 artiklassa esitettyjen tämän ohjelman tavoitteiden sekä muiden yhteisön politiikan alojen tavoitteiden kanssa. Erityisen tärkeää on, ettei se johda työn korvaamiseen. Täysihoito ja ohjaajan valvonta taataan. Vapaaehtoistyöhankkeissa varmistetaan, että nuorella vapaaehtoisella on sairausvakuutus ja muut asianmukaiset vakuutukset. Nuori vapaaehtoinen saa pienen palkkion tai taskurahaa.

(Tarkistus 43)

Liite, Alaohjelma 1, toinen a kohta (uusi)

>Alkuperäinen teksti>

>EP:n äänestyksessä hyväksytty teksti>

Kyse on oltava ainoastaan toimista, joilla ei korvata potentiaalisia tai palkallisia työpaikkoja. Osallistuvat yhteisöt ja erityisesti itse vastaanottavat yhteisöt tai se laajempi kokonaisuus, jonka osa nämä yhteisöt ovat, ovat luonteeltaan ei-kaupallisia ja/tai voittoa tavoittelemattomia ja niiden on kunnioitettava ja sovellettava Euroopan unionin periaatteita ja säännöksiä.

(Tarkistus 44)

Liite, Alaohjelma 1.1., toinen kohta

>Alkuperäinen teksti>

Yhteisö voi tukea muun muassa kieltenopetukseen ja kansainvälisyyskasvatukseen liittyvää toimintaa, jossa valmennetaan nuoria vapaaehtoisia ennen lähtöä ja helpotetaan heidän sopeutumistaan eurooppalaisen vapaaehtoistyön aikana ja sen jälkeen. Yhteisön osallistuminen voi olla esimerkiksi kummitoimintaa.

>EP:n äänestyksessä hyväksytty teksti>

Yhteisö voi tukea muun muassa kieltenopetukseen ja kansainvälisyyskasvatukseen liittyvää toimintaa, jossa valmennetaan nuoria vapaaehtoisia ennen lähtöä ja helpotetaan heidän sopeutumistaan eurooppalaisen vapaaehtoistyön aikana ja sen jälkeen. Yhteisön osallistuminen voi olla esimerkiksi kummi

- tai ohjaustoimintaa ja se voidaan yhdistää Mahdollisuus nuorille -alaohjelman toimiin.

(Tarkistus 45)

Liite, Alaohjelma 1.2., kolmas kohta

>Alkuperäinen teksti>

Yhteisö voi tukea muun muassa kieltenopetukseen ja kansainvälisyyskasvatukseen liittyvää toimintaa, jossa valmennetaan nuoria vapaaehtoisia ennen lähtöä ja helpotetaan heidän sopeutumistaan eurooppalaisen vapaaehtoistyön aikana ja sen jälkeen. Yhteisön osallistuminen voi olla esimerkiksi kummitoimintaa.

>EP:n äänestyksessä hyväksytty teksti>

Yhteisö voi tukea muun muassa kieltenopetukseen ja kansainvälisyyskasvatukseen liittyvää toimintaa, jossa valmennetaan nuoria vapaaehtoisia ennen lähtöä ja helpotetaan heidän sopeutumistaan eurooppalaisen vapaaehtoistyön aikana ja sen jälkeen. Yhteisön osallistuminen voi olla esimerkiksi kummi

- tai ohjaustoimintaa ja se voidaan yhdistää Mahdollisuus nuorille -alaohjelman toimiin

(Tarkistus 46)

Liite, Alaohjelma 1.2. a (uusi)

>Alkuperäinen teksti>

>EP:n äänestyksessä hyväksytty teksti>

Alaohjelma 1.2a. Eurooppalaisen vapaaehtoistyön jälkeiset aloitteet

>Alkuperäinen teksti>

>EP:n äänestyksessä hyväksytty teksti>

Yhteisö tukee aloitteita, joissa autetaan nuoria hyödyntämään vapaaehtoistyössä saatuja kokemuksia ja edistetään heidän aktiivista sopeutumistaan yhteiskuntaan. Näiden aloitteiden avulla, joita nuoret toteuttavat itse eurooppalaisen vapaaehtoistyön jälkeen, he voivat käynnistää ja edistää yhteiskunnallista, kulttuurista, sosiaalis-kulttuurista ja taloudellista toimintaa ja/tai osallistua täydentävään koulutustoimintaan, joka voi mahdollisesti muuttua työksi. Aloitteet on tarkoitettu ensisijaisesti nuorille, jotka tällaista tukea eniten tarvitsevat.

(Tarkistus 47)

Liite, Alaohjelma 2.1., ensimmäinen kohta

>Alkuperäinen teksti>

Yhteisö tukee vähintään viikon pituisia nuorten ryhmätapaamisia. Tapaamiset toteutetaan yhteisön sisäisinä yhteishankkeina, ja niihin voivat osallistua periaatteessa 15 - 25-vuotiaat nuoret, jotka asuvat laillisesti jossain jäsenvaltiossa.

>EP:n äänestyksessä hyväksytty teksti>

Yhteisö tukee vähintään viikon pituisia nuorten ryhmätapaamisia. Tapaamiset toteutetaan yhteisön sisäisinä yhteishankkeina, ja niihin voivat osallistua periaatteessa

14 - 27-vuotiaat nuoret, jotka asuvat laillisesti jossain jäsenvaltiossa. Ikärajoja voidaan jossain määrin muuttaa osallistuvien maiden erityisolosuhteet huomioon ottaen.

(Tarkistus 48)

Liite, Alaohjelma 2.1., toinen kohta

>Alkuperäinen teksti>

Toiminta perustuu eri maiden nuorisoryhmien välisiin kumppanuuksiin; niissä nuoret osallistuvat aktiivisesti ja tutustuvat todellisuuteen, joka on yhteiskunnallisesti ja kulttuurisesti erilainen. Lisäksi kumppanuuksissa kannustetaan nuoria osallistumaan muuhun Euroopan laajuiseen toimintaan tai käynnistämään itse tällaista toimintaa. Erityisesti painotetaan sellaisten nuorten osallistumista, jotka eivät ole ennen olleet mukana Euroopan laajuisessa toiminnassa, sekä sellaisten pienten ja paikallisten järjestöjen osallistumista, joilla ei ole yhteisötason kokemusta.

>EP:n äänestyksessä hyväksytty teksti>

Toiminta perustuu eri maiden nuorisoryhmien välisiin kumppanuuksiin; niissä nuoret osallistuvat aktiivisesti ja tutustuvat todellisuuteen, joka on yhteiskunnallisesti ja kulttuurisesti erilainen. Lisäksi kumppanuuksissa kannustetaan nuoria osallistumaan muuhun Euroopan laajuiseen toimintaan tai käynnistämään itse tällaista toimintaa. Erityisesti painotetaan

4 artiklan 3 kohdan ja 5 artiklan 3 kohdan mukaisesti sellaisten nuorten osallistumista, jotka eivät ole ennen olleet mukana Euroopan laajuisessa toiminnassa, sekä sellaisten pienten ja paikallisten järjestöjen osallistumista, joilla ei ole yhteisötason kokemusta.

(Tarkistus 49)

Liite, Alaohjelma 2.1., kolmas kohta

>Alkuperäinen teksti>

Alaohjelmassa on aluksi noin kahden vuoden käynnistämisvaihe, minkä jälkeen yhteisön tukea myönnetään ensisijaisesti monenvälisiin ryhmätapaamisiin. Kahdenvälisiä ryhmätapaamisia tuetaan vain, jos ne ovat perusteltuja kohderyhmän tai erityisen kasvatuksellisen lähestymistavan takia.

>EP:n äänestyksessä hyväksytty teksti>

Alaohjelmassa on aluksi noin kahden vuoden käynnistämisvaihe, minkä jälkeen yhteisön tukea myönnetään ensisijaisesti monenvälisiin ryhmätapaamisiin. Kahdenvälisiä ryhmätapaamisia tuetaan

edelleen, jos ne ovat perusteltuja kohderyhmän tai erityisen kasvatuksellisen lähestymistavan, pienen kielialueen olosuhteiden tai osallistujien syrjäisen sijainnin takia.

(Tarkistus 51)

Liite, Alaohjelma 2.1., neljäs a kohta

>Alkuperäinen teksti>

>EP:n äänestyksessä hyväksytty teksti>

Jaettaessa yhteisön tukea tähän alaohjelmaan, sovelletaan 4 artiklan 3 kohdan määräyksiä

(Tarkistus 52)

Liite, Alaohjelma 3, toinen - viides kohta

>Alkuperäinen teksti>

Yhteisö tukee aloitteita, joissa autetaan nuoria hyödyntämään vapaaehtoistyössä saatuja kokemuksia ja edistetään heidän aktiivista sopeutumistaan yhteiskuntaan. Näiden aloitteiden avulla, joita nuoret toteuttavat itse eurooppalaisen vapaaehtoistyön jälkeen, he voivat käynnistää ja edistää yhteiskunnallista, kulttuurista, sosiaalis-kulttuurista ja taloudellista toimintaa ja osallistua täydentävään koulutustoimintaan. Aloitteet on tarkoitettu ensisijaisesti nuorille, jotka tällaista tukea eniten tarvitsevat.

>EP:n äänestyksessä hyväksytty teksti>

Yhteisö tukee aloitteita, joissa autetaan nuoria hyödyntämään vapaaehtoistyössä saatuja kokemuksia ja edistetään heidän aktiivista sopeutumistaan yhteiskuntaan. Näiden aloitteiden avulla, joita nuoret toteuttavat itse eurooppalaisen vapaaehtoistyön jälkeen, he voivat käynnistää ja edistää yhteiskunnallista, kulttuurista

ja sosiaalis-kulttuurista toimintaa ja osallistua täydentävään koulutustoimintaan. Aloitteet on tarkoitettu ensisijaisesti nuorille, jotka tällaista tukea eniten tarvitsevat.

>Alkuperäinen teksti>

Erityisesti on tuettava aloitteita, joilla edistetään suvaitsevaisuutta ja erilaisuuden hyväksymistä sekä torjutaan kaikenlaista syrjäytymistä.

>EP:n äänestyksessä hyväksytty teksti>

Nuorisoaloitteita tuettaessa korostetaan hankkeiden laajentamista siten, että niihin yhdistettäisiin samantapaisia, muissa jäsenvaltioissa toteutettavia aloitteita. Näin tuetaan hankkeiden kansainvälisyyttä ja nuorten välistä kokemustenvaihtoa ja yhteistyötä. Tässä yhteydessä voidaan tukea nuorisoaloitteiden vetäjien yhteisönlaajuisten tapaamisten järjestämistä. Rahoitustukea voidaan myöntää siihen, että perustetaan pitkäaikaisia kumppanuuksia, joilla edistetään kansainvälisten nuorisoaloitteiden vaikutuksia ja pysyvyyttä.

>Alkuperäinen teksti>

Yhteisö on kiinnostunut aloitteista, joissa erityisesti kulttuuria ja liikuntaa käytetään nuorten tärkeimpänä kommunikaatiokeinona yhteisön tasolla.

>EP:n äänestyksessä hyväksytty teksti>

Erityisesti on tuettava aloitteita, joilla edistetään suvaitsevaisuutta ja erilaisuuden hyväksymistä sekä torjutaan kaikenlaista syrjäytymistä.

>Alkuperäinen teksti>

Nuorisoaloitteita tuettaessa korostetaan hankkeiden laajentamista siten, että niihin yhdistettäisiin samantapaisia, muissa jäsenvaltioissa toteutettavia aloitteita. Näin tuetaan hankkeiden kansainvälisyyttä ja nuorten välistä kokemustenvaihtoa ja yhteistyötä. Tässä yhteydessä voidaan tukea nuorisoaloitteiden vetäjien yhteisönlaajuisten tapaamisten järjestämistä. Rahoitustukea voidaan myöntää siihen, että perustetaan pitkäaikaisia kumppanuuksia, joilla edistetään kansainvälisten nuorisoaloitteiden vaikutuksia ja pysyvyyttä.

>EP:n äänestyksessä hyväksytty teksti>

Yhteisö on kiinnostunut aloitteista, joissa erityisesti kulttuuria ja liikuntaa käytetään nuorten tärkeimpänä kommunikaatiokeinona yhteisön tasolla.

>Alkuperäinen teksti>

>EP:n äänestyksessä hyväksytty teksti>

Yhteisö antaa tukea tällaisille nuorisoaloitteille yhdessä muiden alan toimijoiden, eli paikallisten kunnallispolitiikan vastuuhenkilöiden, yhdistysten ja sosiaaliasian tahojen kanssa.

(Tarkistus 54)

Liite, Alaohjelma 3, viides a kohta (uusi)

>Alkuperäinen teksti>

>EP:n äänestyksessä hyväksytty teksti>

Jaettaessa yhteisön tukea tähän alaohjelmaan, päätöksen 4 artiklan 3 kohdan määräyksiä.

(Tarkistus 55)

Liite, Alaohjelma 4, toinen kohta

>Alkuperäinen teksti>

Ohjelmien välinen koordinointi voidaan toteuttaa yhteisten hankepyyntöjen avulla. Tässä yhteydessä komissio aikoo kehittää yhteisen tietoja ja taitoja edistävien hyvien toimintatapojen tiedotus- ja seurantajärjestelmän sekä yhteisiä toimia, jotka liittyvät opetuksessa käytettäviin multimediavälineisiin. Toimet voivat olla monenlaisia ja monelta alalta, esimerkiksi nuorisotyön alalta, ja niitä voidaan tukea täydentävästi eri yhteisöohjelmista.

>EP:n äänestyksessä hyväksytty teksti>

Ohjelmien välinen koordinointi voidaan toteuttaa yhteisten hankepyyntöjen avulla. Tässä yhteydessä komissio aikoo kehittää yhteisen tietoja ja taitoja edistävien hyvien toimintatapojen tiedotus- ja seurantajärjestelmän sekä yhteisiä toimia, jotka liittyvät opetuksessa käytettäviin multimediavälineisiin

, ja edistää koulutusjaksojen luomista, jotka ohjaavat heikommista olosuhteista lähtöisin olevia nuoria heidän yhteiskunnallista vastuuntuntoaan ja itseluottamustaan kehittäviin toimiin ja edelleen kansainväliseen koulutukseen tai ammatillisiin kokemuksiin. Toimet voivat olla monenlaisia ja monelta alalta, esimerkiksi nuorisotyön alalta, ja niitä voidaan tukea täydentävästi eri yhteisöohjelmista.

(Tarkistus 56)

Liite, alaohjelma 4, kolmas a kohta (uusi)

>Alkuperäinen teksti>

>EP:n äänestyksessä hyväksytty teksti>

Jaettaessa yhteisön tukea tähän alaohjelmaan, sovelletaan 4 artiklan 3 kohdan määräyksiä

(Tarkistus 57)

Liite, Alaohjelma 5.2., 1 kohta ja 2 kohdan ensimmäinen ja toinen luetelmakohta

>Alkuperäinen teksti>

1. Komissio tukee nuorisoalan toimijoiden osallistumista nuorisotiedotukseen yhteisössä ohjelman tavoitteiden mukaisesti ja erityisesti edistääkseen kaikkien nuorten tiedonsaantimahdollisuuksia sekä heidän aloitteellisuuttaan ja aktiivista osallistumistaan yhteiskunnan toimintaan. Lisäksi komissio tukee nuorten tieto- ja viestintäjärjestelmien välistä yhteistyötä jäsenvaltioissa ja yhteisössä. Tässä yhteydessä korostetaan erityisesti, että koulutusalan kanssa tehtävää yhteistyötä voitaisiin laajentaa. Alaohjelmassa tuetaan nuorten välistä ja nuorten kanssa käytävää vuoropuhelua.

>EP:n äänestyksessä hyväksytty teksti>

1.

Komissio tukee nuorisoalan toimijoiden osallistumista nuorisotiedotukseen yhteisössä ohjelman tavoitteiden mukaisesti ja erityisesti edistääkseen kaikkien nuorten tiedonsaantimahdollisuuksia sekä heidän aloitteellisuuttaan ja aktiivista osallistumistaan yhteiskunnan toimintaan. Lisäksi komissio tukee nuorten tieto- ja viestintäjärjestelmien välistä yhteistyötä jäsenvaltioissa ja yhteisössä. Tässä yhteydessä korostetaan erityisesti, että virallisen ja epävirallisen koulutuksen alojen kanssa tehtävää yhteistyötä voitaisiin laajentaa. Alaohjelmassa tuetaan nuorten välistä ja nuorten kanssa käytävää vuoropuhelua.

>Alkuperäinen teksti>

2. Tähän pyrittäessä tuetaan aloitteita, joissa:

>EP:n äänestyksessä hyväksytty teksti>

2.

Tähän pyrittäessä tuetaan aloitteita, joissa:

>Alkuperäinen teksti>

- kartutetaan kokemusta ja taitoja, joita tarvitaan kansainvälistä yhteistyötä sisältävien nuorisotiedotukseen liittyvien hankkeiden toteuttamiseksi sekä nuorisolle tarkoitettujen tietopalvelujen ja erityisesti neuvontapalvelujen tarjoamiseksi,

>EP:n äänestyksessä hyväksytty teksti>

- kartutetaan kokemusta ja taitoja, joita tarvitaan kansainvälistä yhteistyötä sisältävien nuorisotiedotukseen liittyvien hankkeiden toteuttamiseksi sekä nuorisolle tarkoitettujen tietopalvelujen ja erityisesti neuvontapalvelujen tarjoamiseksi,

>Alkuperäinen teksti>

- toteutetaan yhteistyöhankkeita, joiden avulla tiedotetaan nuorisolle ohjelman alaan kuuluvista asioista; pyritään tarjoamaan nuorille tietoa, joka on tärkeää ohjelman tavoitteiden kannalta,

>EP:n äänestyksessä hyväksytty teksti>

- toteutetaan yhteistyöhankkeita, joiden avulla tiedotetaan nuorisolle ohjelman alaan kuuluvista asioista; pyritään tarjoamaan nuorille tietoa, joka on tärkeää ohjelman tavoitteiden kannalta; nämä tiedotusta, kohderyhmien tietoisuuden lisäämistä ja arviointien jakelua koskevien aloitteet toteutetaan yhteistyössä samantyyppisten toimien kanssa, jotka mainitaan Sokrates- ja Leonardo da Vinci -ohjelmien liitteiden toimen/kohdan 8 - Liitännäistoimenpiteet yhteydessä,

(Tarkistus 58)

Liite, Alaohjelma 5.2., 3 kohta

>Alkuperäinen teksti>

3. Yhteisö tukee sellaisia ohjelman tavoitteiden mukaisia nuorisotutkimuksia, joista käy ilmi nuorten hyväksi toteutettujen toimenpiteiden vaikutus, ja erityisesti sellaisia tutkimuksia, joilla edistetään alan yhteistyötä. Tutkimukset voivat olla tapaustutkimuksia.

>EP:n äänestyksessä hyväksytty teksti>

3.

Yhteisö tukee sellaisia ohjelman tavoitteiden mukaisia nuorisotutkimuksia, joista käy ilmi nuorten hyväksi toteutettujen toimenpiteiden vaikutus, ja erityisesti sellaisia tutkimuksia, joilla edistetään alan yhteistyötä. Näillä tutkimuksilla analysoidaan mahdollisimman paljon muiden politiikkojen vaikutusta nuoriin ja pyritään antamaan selkeämpi ja kattavampi kuva nuorten tarpeista ja heidän elinoloistaan.

>Alkuperäinen teksti>

>EP:n äänestyksessä hyväksytty teksti>

Ensisijaisina ovat tutkimukset, jotka koskevat epäedullisessa asemassa olevien tai syrjäytyneiden nuorten tilannetta ja joissa analysoidaan erityisesti tekijöitä, jotka ovat suosineet tai estäneet nuorten sosiaalista sopeutumista ja korostavat epävirallisen koulutusalan toimia ja kolmatta sektoria yleisesti. Ensisijaisia ovat myös vertailevat tutkimukset aloitteellisuuden edistämisen toimista, mukaan lukien vaikutukset paikallistason kehitykseen, erityisesti toimintaa luomalla (työpaikkojen luominen, kulttuuristen tai sosiaalisten yritysten luominen jne.). Nämä tutkimukset voivat olla tapaustutkimuksia, joista merkittävimmät julkaistaan.

(Tarkistus 59)

Liite, Alaohjelma 5.2., 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Komissio luo rakenteen, jonka tavoitteena on nuoriso-ohjelmien edistäminen, nuorisoa koskevien tietojen ja asiakirja-aineiston kerääminen sekä yhteisön toimielimistä, jäsenvaltioista, järjestöistä ja yhdistyksistä peräisin olevien julkaisujen, erityistutkimusten, nuorten hyväksi toteutettujen ohjelmien ja/tai toimien kerääminen. Komission Internetin Europa-palvelimelta käsin hallinnoima «Nuoret Euroopassa» -sivu lisää yhteisön tasolla ja jäsenvaltiossa nuorten hyväksi eri alojen, kuten koulutuksen, sosiaalisten ja poliittisten oikeuksien, terveyden, urheilun, vapaa-ajan, asuntojen, kulutuksen, audiovisuaalisten välineiden ja tiedotusvälineiden suhteen toteutettujen toimien näkyvyyttä. Se helpottaisi myös nuorten kanssa käytävää vuoropuhelua.

(Tarkistus 60)

Liite, Alaohjelma 5.3, 1 kohta

>Alkuperäinen teksti>

Yhteisön tukea voidaan myöntää edistämään päätöksen 5 artiklassa tarkoitettujen jäsenvaltioissa perustettujen rakenteiden toimintaa.

>EP:n äänestyksessä hyväksytty teksti>

Yhteisön tukea voidaan myöntää edistämään jäsenvaltioissa perustettujen rakenteiden toimintaa

4 artiklan 3 kohdassa ja 5 artiklassa asetettujen tavoitteiden saavuttamiseksi.

(Tarkistus 61)

Toimintaohjelman kustannuserittely

>TABLE>

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi yhteisön Nuoriso-toimintaohjelmasta (KOM(98)0331 - C4-0511/98 - 98/0197(COD))(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle (KOM(98)0331 - 98/0197(COD)) ((EYVL C 311, 10.10.1998, s. 6.)),

- ottaa huomioon EY:n perustamissopimuksen 189 b artiklan 2 kohdan ja perustamissopimuksen 126 artiklan, joiden mukaisesti komissio on antanut ehdotuksen parlamentille (C4-0511/98),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön sekä työllisyys- ja sosiaaliasiain valiokunnan ja budjettivaliokunnan lausunnot (A4-0389/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.